S'inaugura Attravesarte, una exposició realitzada conjuntament per joves d'Alaquàs i Cremona
02/09/2004 13:34:00

# S'inaugura Attravesarte, una exposició realitzada conjuntament per joves d'Alaquàs i Cremona

*   02/09/2004 13:34:00
*   [Imprimir](#)
*   Compartir
*    https://www.alaquas.org/documento.asp?id\_do=9343

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9343%2F0&title=Ajuntament%20d%27Alaqu%C3%A0s.%20Premsa.S%27inaugura%20Attravesarte%2C%20una%20exposici%C3%B3%20realitzada%20conjuntament%20per%20joves%20d%27Alaqu%C3%A0s%20i%20Cremona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9343/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9343/9343_Form_4.jpg)](https://www.alaquas.org/ficheros/documentos/2004/2/9343/9343_Form_10.jpg "<a href='https://www.alaquas.org/ficheros/documentos/2004/2/9343/9343_Form_10.jpg' target=_blank><i class='fa fa-external-link' aria-hidden='true'></i>.S'inaugura Attravesarte, una exposició realitzada conjuntament per joves d'Alaquàs i Cremona</a>")

Artistes italians van explicar ahir en la inauguració els objectius d'aquesta mostra

El dimecres 1 de setembre es va inaugurar a la Sala la Ximeneia del Castell d'Alaquàs l'exposició Attravesarte, organitzada conjuntament pels Ajuntaments d'Alaquàs i Cremona amb motiu del seu agermanament i de les activitats de col·laboració previstes amb les dues ciutats. A l'acte van estar presents l'Alcalde d'Alaquàs, Jorge Alarte, el Sindaco di Cremona, Gian Carlo Corada, el grup de joves cremonencs que han realitzat les obres i una gran quantitat de veïnes i veïns.

L'Alcalde Jorge Alarte va destacar en la seua intervenció l'interés d'aquesta mostra i el seu enriquiment a nivell artístic. Va agrair la presència dels joves de Cremona per haver cedit aquesta exposició i viatjar a la ciutat d'Alaquàs dins d'un intercanvi europeu i va convidar totes les i els presents a contemplar les diferents obres d'Attravesarte caracteritzant-les com "l'expressió cultural de tots els joves d'Alaquàs i Cremona i d'una nova generació que naix amb força i amb idees". Alarte va manifestar també que a partir d'aquesta mostra, l'Ajuntament s'ha proposat l'objectiu que totes les inauguracions que es realitzen responguen "a una expressió cultural moderna, contemporània i de joves, amb un valor atrevit i provocador com a símbol del pluralisme".

Attravesarte és una associació nascuda a Cremona que realitza tot tipus d'activitats culturals, entre les quals destaca aquesta mostra. Mitjançant un programa de voluntariat  del Ministeri d'Interior d'Itàlia, han viatjat fins a Alaquàs per a donar a conèixer les seues obres i, a més, oferir la participació en aquesta mostra als joves artistes d'Alaquàs.

En aquesta mostra es poden distingir diferents àrees artístiques a través de tres espais: Uova, Dòmino i Ritratti Multiplo.

_Uova_ és una obra col·lectiva que utilitza l'ou com a símbol de potencialitat, de creixement, d'energia continguda i de vida recollida. La instal·lació està composta d'un mateix suport, ous d'algeps que han estat modificats per joves artistes italians i espanyols, a més d'haver participat en el Fòrum Mundial de la Joventut de Barcelona 2004. Aquesta obra està en continu creixement i permetrà que els artistes d'Alaquàs deixen la seua empremta.

L'obra _Dòmino_ parteix de la utilització d'un mateix material per part del artistes, es tracta de fitxes grans de dòmino. Els artistes o els propis visitants de l'exposició, amb els materials que es troben en la sala poden agafar una fitxa nova i modificar-la per tal que forme part de l'obra. Així ho van comentar els artistes a la mateixa presentació: "No es necessari dedicar-se a ser artista per ser expressiu".

La tercera part, _Ritratto Multiplo_ és com una radiografia, una autocertificació de l'experiència i de la identitat de cada persona en la pluralitat lingüística. Segons els seus artistes és un "retrat dels artistes que formen part de l'exposició".